cyanic-selkie/wikianc huggingface dataset:
পতঙ্গ
অসম্পূর্ণ রূপান্তর
যেসব পোকা অসম্পূর্ণ রূপান্তর বা হেমিমেটাবোলিজম প্রদর্শন করে তারা মূলত তিনটি দশার মধ্য দিয়ে যায়ঃ ডিম, নিম্ফ ও পূর্ণাঙ্গ পোকা। নিম্ফ দেখতে পূর্ণাঙ্গ পোকার মতো হলেও আকৃতিতে এর চেয়ে ছোট হয়। নিম্ফ সাধারণত ডানাবিহীন হয়ে থাকে। এরা বেশ কয়েকটি মোচনের মধ্য দিয়ে যায়। একটি পোকা তখনই মোচন সম্পন্ন করে যখন এর বহিঃকঙ্কাল অতিরিক্ত বেড়ে গিয়ে আর বাড়তে পারে না এবং যার ফলে পোকার বৃদ্ধি বাঁধাগ্রস্ত হয়। মোচন প্রক্রিয়া শুরু হয় তখনই যখন পোকার বহিঃত্বক একটি নতুন বহিঃকৃত্তিক ক্ষরণ করে। এই বহিঃকৃত্তিক ক্ষরণের পর, বহিঃত্বক উৎসেচকের একটি মিশ্রণ নিষ্কাশন করে যা অন্তঃকৃত্তিককে হজম করে ফেলে এবং ফলে পুরাতন কৃত্তিক আলাদা হয়ে পড়ে। এই ধাপ সম্পন্ন হবার পর পানি এবং বাতাস খেয়ে পোকা তার দেহকে এমনভাবে ফুলিয়ে দেয় যা পুরাতন কৃত্তিককে একটি পূর্বনির্ধারিত দুর্বল জায়গা দিয়ে বিদীর্ণ হয়ে পড়তে সাহায্য করে।
সম্পূর্ণ রূপান্তর
সম্পূর্ণ রূপান্তর বা হোলোমেটাবোলিজম প্রদর্শনকারী পোকারা চারটি নির্দিষ্ট দশার মধ্য দিয়ে যায়ঃ ডিম, শূককীট বা লার্ভা, মূককীট বা পিউপা, এবং পূর্ণাঙ্গ পোকা। এই পদ্ধতি অবলম্বনকারী পোকা প্রজাতিতে ডিম ফুটে শূককীট উৎপন্ন করে যেগুলো দেখতে কীড়া বা বিছার মতো। কীড়ার মতো রূপটি কয়েক ধরনের হতে পারেঃ এরুসিফর্ম (শুয়াপোকা), স্কারাবিফর্ম (ইংরেজি বর্ণ "C" এর মতো), ক্যাম্পোডিফর্ম (লম্বা, চ্যাপ্টা এবং সক্রিয়), এলাটেরিফর্ম (সরু তারের মতো), ভার্মিফর্ম (কৃমির মতো)। শূককীট বৃদ্ধিপ্রাপ্ত হয়ে শেষে মূককীটে পরিণত হয় যে দশাটি সাধারণত নিষ্ক্রিয় হয় এবং গুটি বা কোকুন দ্বারা আবৃত থাকে। তিন ধরনের মূককীট পাওয়া যায়ঃ অবটেক্ট, এক্সারেট, কোআর্কটেট। অবটেক্ট মূককীটে পা এবং অন্যান্য অঙ্গ ঠাসাঠাসি করে একসাথে জড়িয়ে থাকে। এক্সারেট মূককীটের পা ও অঙ্গগুলো মুক্ত অবস্থায় ছড়িয়ে থাকে। কোআর্কটেট মূককীট, শূককীটের চামড়ার ভেতর বিকশিত হয়। মূককীট দশায় পোকারা গুরুত্বপূর্ণ পরিবর্তনের মধ্য দিয়ে যায় এবং পরিশেষে পূর্ণাঙ্গ পোকায় পরিণত হয়। এই পদ্ধতি অবলম্বনকারী হিসেবে প্রজাপতিরা বেশ জনপ্রিয়। কতিপয় পোকা এই পদ্ধতিটাতে বিবর্তনের ধারায় উৎকর্ষ সাধন করে হাইপারমেটামরফোসিস বা অতিরূপান্তরে নিয়ে গেছে।
এন্ডোপ্টেরাইগোটার মতো কিছু অতি পুরাতন এবং সফলকাম পদঙ্গদল এই ধরনের রূপান্তর ব্যবহার করে। এই পদ্ধতির স্বতন্ত্র ব্যবহারকারী হিসেবে ডিপ্টেরা, লেপিডোপ্টেরা, এবং হাইমেনোপ্টেরা বর্গের পোকারা বেশ পরিচিত। এই ধরনের বিকাশ অনেকটা একচেটিয়া যা অন্য আর্থ্রোপডে দেখা যায় না।
সামাজিক আচরণ
উইপোকা, পিঁপড়া, নানান জাতের মৌমাছি ও বোলতার মতো সামাজিক পতঙ্গরা ইউসোশাল বা সুসামাজিক প্রাণী হিসেবে অতি পরিচিত। তারা বৃহৎ সুসংগঠিত কলোনি বা বসতিতে একসাথে বসবাস করে যা এমনি দৃঢ়ভাবে সমণ্বিত ও জিনগতভাবে সদৃশ হয় যে কতিপয় প্রজাতির কলোনিকে মাঝেমাঝে সুপারঅর্গানিজম বলা হয়ে থাকে। মাঝেমধ্যে এই বলে যুক্তিতর্ক করা হয় যে, অমেরুদণ্ডীদের মধ্যে কেবলমাত্র মৌমাছির বিভিন্ন প্রজাতিই বিমূর্ত সাঙ্কেতিক যোগাযোগের সংশ্রয় গড়ে তুলেছে যেখানে পরিবেশের কোনো নির্দিষ্ট তথ্য চিত্রিত ও বহন করতে আচরণকে ব্যবহার করা হয়। নৃত্য ভাষা বা ড্যান্স ল্যাঙ্গুয়েজ নামে পরিচিত এই যোগাযোগ মাধ্যমে যে কোণে মৌমাছি নৃত্য করে তা সূর্যের পরিপ্রেক্ষিতে একটি দিক নির্দেশিত করে, এবং নৃত্যের দৈর্ঘ্য নির্দেশ করে কতটুকু উড়ে যেতে হবে।
বাচ্চার যত্ন
ইউসোশাল পতঙ্গেরা আবাস তৈরী করে, ডিম পাহাড়া দেয়, এবং সবসময় বাচ্চাদের খাবার সরবরাহ করে। অধিকাংশ পোকা পূর্ণাঙ্গ দশায় অল্পকাল বাচে এবং মিলন বা সঙ্গীর জন্য প্রতিযোগিতা ছাড়া একে অন্যের সংস্পর্শে আসে না। ক্ষুদ্র সংখ্যার পোকা জনিতৃযত্ন প্রদর্শন করে যেখানে অন্ততপক্ষে তারা তাদের ডিম পাহাড়া দেয়, এবং মাঝেমাঝে বেড়ে ওঠার আগ পর্যন্ত বাচ্চাদের আগলে রাখে, এমনকি মাঝেসাঝে তাদের জন্য আহারেরো ব্যবস্থা করে। আরেক ধরনের জনিতৃযত্ন হল বাসা তৈরী করা (গর্ত অথবা সত্যিকারের কোনো নির্মাণ যা সরল বা জটিল হতে পারে), সেখানে প্রয়োজনীয় জিনিস সরবরাহ করা, এবং সেইসব জিনিসের উপর ডিম পারা। বেড়ে উঠতে থাকা বাচ্চাদের সাথে যোগাযোগ না করলেও, পূর্ণাঙ্গ পোকারা তাদেরকে খাবার-দাবার সরবরাহ করে। এধরনের যত্ন মৌমাছি ও বিভিন্ন বোলতার অধিকাংশ প্রজাতিতে সাধারণ।
বিনয়ী বিদেয় রামা
এটি ২০১৯ সালের ১১ জানুয়ারি ভারতে মুক্তি দেওয়া হয়, মুক্তির পর থেকে চলচ্চিত্রটি বক্স অফিসে নেতিবাচক প্রতিক্রিয়া পায়।
কলাপাড়া থানা
কলাপাড়া থানা বাংলাদেশের পটুয়াখালী জেলার কলাপাড়া উপজেলার একটি থানা।
প্রশাসনিক এলাকাসমূহ
কলাপাড়া উপজেলার ১টি পৌরসভা ও ৮টি ইউনিয়নের প্রশাসনিক কার্যক্রম কলাপাড়া থানার অধীন।
কারাবো মোটলহাঙ্কা
কারাবো মোটলহাঙ্কা (জন্ম: ১৭ এপ্রিল ১৯৯২) একজন বতসোয়ানা্র ক্রিকেটার । তিনি ২০১৫ আইসিসি ওয়ার্ল্ড ক্রিকেট লিগ বিভাগ ছয় টুর্নামেন্টে খেলেছিলেন।
অক্টোবরে ২০১৮, তিনি দক্ষিণ আফ্রিকার গ্রুপে ২০১৮–১৯-এর আইসিসি ওয়ার্ল্ড টি-টোয়েন্টি আফ্রিকা কোয়ালিফায়ার টুর্নামেন্টে বোতসওয়ানা দলের অধিনায়ক ছিলেন। টুর্নামেন্টের উদ্বোধনী ম্যাচে তিনি অপরাজিত ফিফটি করেছিলেন এবং ম্যান অফ দ্য ম্যাচ নির্বাচিত হন। টুর্নামেন্টে বটসওয়ানার হয়ে তিনি ছয় ম্যাচে ১৯৬ রান করেছিলেন।
২০১৯ সালের মে মাসে উগান্ডায় আইসিসি টি-টোয়েন্টি বিশ্বকাপ আফ্রিকা বাছাইপর্বের টুর্নামেন্টের আঞ্চলিক ফাইনালের জন্য বটসওয়ানার স্কোয়াডের অধিনায়ক হিসাবে তাকে মনোনীত করা হয়েছিল।  তিনি ২০ মে ২০১৯ তে উগান্ডার বিপক্ষে বটসওয়ানার হয়ে টি-টোয়েন্টি আন্তর্জাতিক (টি টোয়েন্টি) তে আত্মপ্রকাশ করেছিলেন।
বিশ্বামিত্র
ঋগ্বেদ রচয়িতা এক ঋষি বিশ্বামিত্র (विश्वामित्र, ), যাকে মোট ১৮ সূক্তের একক ও ৬ সূক্তের সহ রচয়িতা হিসেবে পাওয়া যায় ।সমস্ত বেদ সার যে গায়ত্রী মন্ত্র উচ্চারিত, সেই গায়ত্রী মন্ত্র দষ্টা ঋষি কিন্তু বিশ্বামিত্র ঋষি, যিনি পূর্বে ব্রাহ্মণ ছিলেন না। তবে শুধু গায়ত্রীর কথা না বলে ঋকবেদের সম্পর্ণ তৃতীয় মন্ডলের সমস্ত মন্ত্রগুলির দ্রষ্টা রচয়িতা ঋষি হলেন বিশ্বামিত্র এ কথাটা জরুরি।বেদের মন্ত্রবর্ণ থেকে অবশ্য বোঝা যায় না যে, তিনি পূর্বে ক্ষত্রিয় ছিলেন,পরে ব্রাহ্মণ হয়েছেন। কিন্তু মন্ত্রদ্রষ্টা ঋষি বশিষ্ঠের সঙ্গে প্রবল বিরোধিতা ছিল।
ঋকবেদে দশরাজ্ঞীয় যুদ্ধ বলে একটা বিখ্যাত যুদ্ধের বর্ণনা আছে। এই যুদ্ধে ভরত,যদু,অনুরোধ,দ্রুহ্য, এই সব জনগোষ্ঠীর নেতাদের পুরোহিত ছিলেন বিশ্বামিত্র,আর বশিষ্ঠ ছিলেন সুদাম রাজার পুরোহিত।বলা উচিত বিশ্বামিত্র ঋষি হেরে যায়,বশিষ্ঠ কাছে। এই হেরে যাওয়া বিশ্বামিত্র ঋষি মেনে নিতে পারে নি, এই থেকে বিশ্বামিত্রের এবং বশিষ্ঠের দ্বন্দ্ব শুরু হতে থাকে। রামায়ণে রামচন্দ্রের বিবাহ উপলক্ষে বশিষ্ঠ এবং বিশ্বামিত্র দুজনেই উপস্থিত হয়েছিলেন জনকের সভায়। সেখানে রাজর্যি জনকের পুরোহিত শতানন্দ দুই ঋষি বশিষ্ঠ ও বিশ্বামিত্রের পুরাতন সংঘর্ষের কথা জানিয়ে বলছেন: বিশ্বামিত্র-ই জন্মগত ক্ষত্রিয় রাজা কুশের বংশধর। কুশের বংশে গাধি নামে যে রাজা কান্যাকুজ অঞ্চলে রাজত্ব করতেন, সেই গাধির ছেলে হলেন বিশ্বামিত্র। এই বিশ্বামিত্র একসময় বেশ কিছু সৈন্য নিয়ে পৃথিবী ভ্রমণে বেরোলেন। নানা দেশ, নানা জায়গায় ঘুরে বিশ্বামিত্র এক সময় উপস্থিত হলেন বশিষ্ঠ আশ্রমে।ব্রহ্মলোকের মত সেই নিভৃত শান্ত আশ্রম দেখে বিশ্বামিত্র পরম প্রীত হলেন এবং বশিষ্ঠের দেওয়া ফল মূলের অর্ঘ্য, তৃষ্ণার জল পেয়ে তিনিও বশিষ্ঠের কুশল মঙ্গল কামনা করলেন যথারীতি। এদিকে বশিষ্ঠ দেখছেন রাজার সঙ্গে বেশ কিছু সৈন্যবাহিনী আছে।তারা শ্রান্ত ক্ষুদার্ত নিশ্চয়ই।রাজা হিসাবে বিশ্বামিত্র যখন মুনির আপ্যায়ন সৎকার গ্ৰহন করে বিদায় নেবার মুখে তখন বশিষ্ঠ বললেন-আমি আপনাকে এবং আপনার সৈন্যবাহিনীর প্রত্যেকে আতিথেয় সৎকারে আপ্যায়িত করতে চাই। "আতিথ্যাং কর্তুমিচ্ছামি বলস্যাস্য মহাবল।।" বিশ্বামিত্র বললেন: আপনি যথেষ্ট করেছেন। এর বেশি আপ্যায়ন আর কি হতে পারে। বশিষ্ঠ মানলেন না। বার বার বিশ্বামিত্র কে অনুরোধ করে, কোন মতে রাজি করালেন।
সংস্কৃত সাহিত্য ও ভারতীয় লোককথায় বিশ্বামিত্র কাহিনী
পরবর্তীকালে ভারতীয় সংস্কৃত পুরাণ ও সাহিত্যে কাহিনীতে এ নামে প্রচুর কল্পগাথা বর্ণিত হয়েছে । এসবের এক লাককথা বলছে সে গাধিরাজের পুত্র ও জনৈক মুনি। এ নামের গল্প যেমন আছে ত্রেতাযুগের বাল্মিকীর রামায়ণের বালকাণ্ড অধ্যায়ে তেমনি আছে দ্বাপরযুগের কৃষ্ণদ্বৈপায়ণের মহাভারতের আদিপর্বেও।
জন্ম কাহিনী
মহর্ষি বিশ্বামিত্র ছিলেন প্রাচীন ভারতে একজন রাজা। তিনি কৌশিক নামেও পরিচিত ছিলেন। তিনি যোদ্ধা এবং ব্রহ্মার ‍মানসপুত্র প্রজাপতি কুশ নামীয় রাজার প্রপৌত্র ও খুবই ধার্মিক কুশান্যভ রাজার পুত্র গাধি’র সন্তান ছিলেন মহর্ষি বিশ্বামিত্র। বাল্মিকী’র রামায়ণের বাল কাণ্ডের ৫১ চরণে এ বিষয়ে লেখা রয়েছে।
রাজ্য শাসন
গাধিরাজের মৃত্যুর পর বিশ্বামিত্র রাজসিংহাসনে আরোহণ করেন এবং বীর বিক্রমে রাজ্যশাসন করতে থাকেন। তিনি অতুল ঐশ্বর্য্রও বিপুল ধন-সম্পদের অধিকারী ছিলেন। এছাড়াও, তার শতাধিক পুত্র ও অসংখ্য সৈন্য ছিল।।।
বশিষ্ঠের সাথে ঝগড়া
বিশ্বামিত্র কোন একদিন এক অক্ষৌহিণী সেনা (১০৯৩৫০ পদাতিক, ৬৫৬১০ অশ্ব, ২১৮৭০ হস্তী এবং ২১৮৭০ রথ) ও পুত্রদেরকে সাথে নিয়ে মহর্ষি বশিষ্ঠের আশ্রমে উপস্থিত হলে মুনি কামধেনু নন্দিনী (আরেক নাম শবলা)র সাহায্যে উপস্থিত সকলকে পূর্ণ তৃপ্তিসহকারে ভোজন করান। একটি সাধারণ আশ্রমে এতো বিপুলসংখ্যক লোকের খাদ্য সরবরাহের বিষয়ে বিশ্বামিত্র আগ্রহী হয়ে কামধেনুর অবিশ্বাস্য গুণাবলী জেনে বশিষ্ঠের কাছে তা প্রার্থনা করেন। বশিষ্ঠ জানান যে, নন্দিনী হচ্ছে ইন্দ্রের কামধেনুর কন্যা, এর সাহায্যে যখন যা চাওয়া হয তাই পাওয়া যায়। বিশ্বামিত্র সবলাকে নিতে চাইলে বশিষ্ঠ কামধেনুকে দান করতে অস্বীকার করেন এবং উভয়ের মধ্যে তুমুল বাদানুবাদ ও তীব্র বিবাদের সৃষ্টি হয়। বিশ্বামিত্র তার সুদক্ষ সৈনিকদের সহায়তায় বলপূর্বক কামধেনুকে কেড়ে নিতে উদ্যত হলে ঋষিবর শবলার সাহায্যে অসংখ্য সৈন্য সৃষ্টি করে রাজার সমূদয় সৈন্যদল ধ্বংস করে ফেলেন। এছাড়াও, অন্যান্য রাজপুত্র বশিষ্ঠকে আক্রমণ করতে এগিয়ে এলে মহর্ষি ব্রহ্মতেজে বিশ্বামিত্রের শতপুত্রকে দগ্ধ করে ফেলেন।
তপস্যায় মনোনিবেশ
বিশ্বামিত্র এরূপে সৈন্যবিহীন অবস্থায় ও শতপুত্রশোকে কাতর হয়ে নিজ রাজধানীতে ফিরে এসে অবশিষ্ট এক পুত্রের কাঁধে রাজ্যের শাসনভার প্রদান করে বনে গমন করেন ও মহাদেবের কঠোর তপস্যায় মনোনিবেশ করেন। মহাদেব বিশ্বামিত্রের তপস্যায় অতি সন্তুষ্ট হয়ে বর প্রদানে উপস্থিত হলে বিশ্বামিত্র তার নিকট মন্ত্রসহ সাঙ্গোপাঙ্গ ধনুর্বেদ সম্পূর্ণ আয়ত্ত করে নেন। পরে তিনি মহর্ষি বশিষ্ঠের আশ্রমে পুনরায় গমন করে তপোবন নষ্ট করে ফেলেন এবং পরে ঋষিবরের উপর পুনরায় অস্ত্রবর্ষণ করেন। কিন্তু বশিষ্ঠদেব ব্রহ্মদণ্ড হাতে নিয়ে বিশ্বামিত্রের সমস্ত অস্ত্রের মোকাবেলা করেন। এরূপে হতমান ও হতদর্প হয়ে বিশ্বামিত্র অস্ত্রবলের চেয়ে ব্রহ্মবলের শ্রেষ্ঠত্ব উপলদ্ধি করেন এবং নিজে ব্রাহ্মণত্ব লাভ করার জন্য চেষ্টা করতে লাগলেন। সেজন্য তিনি পত্নীসহ দক্ষিণে গমন করে কঠোর তপস্যা করতে লাগলেন। এ সময়ে তার আরো তিন পুত্রের জন্ম হয়। অনেক অনেক বছর পরে ব্রহ্মা স্বয়ং উপস্থিত হয়ে বিশ্বামিত্রকে রাজর্ষিত্ব প্রদান করেন।
মেনকা’র সাথে সহবাস ও শকুন্তলা’র জন্ম
বিশ্বামিত্রের দীর্ঘকালের কঠোর তপস্যায় পরিতুষ্ট হয়ে ব্রহ্মা তার কাছে আসেন ও ঋষিত্ব প্রদান করেন। কিন্তু তাতেও বিশ্বামিত্র পরিতুষ্ট না হয়ে পুনরায় উগ্র তপশ্চরণে প্রবৃত্ত হন। এ সময়ে ইন্দ্রের নির্দেশে অপ্সরারূপী মেনকা ঋষিবরকে তার নগ্ন রূপে বিমোহিত করতে সক্ষম হন এবং তার সহবাসে দশ বৎসর যাপন করেন। এই দশ বৎসর স্বামীর সহিত মেনকার সহবাসের ফলে বিশ্বামিত্র’র ঔরসে মেনকা অন্তঃসত্বা হয়ে পড়েন। মেনকার গর্ভে শকুন্তলা নাম্নী কন্যার জন্ম হয়। দশ বৎসর পরে চৈতন্য ফিরে পাওয়ায় বিশ্বামিত্র মেনকাকে বিদায় দিয়ে অতি বিষণ্নচিত্তে উত্তরদিকে গমন করেন এবং হিমাচলে কৌশিকী নদীর তীরে পুনরায় কঠোর তপশ্চরণে প্রবৃত্ত হন।
অপ্সরাঃ রম্ভাকে শাপ ও ব্রাহ্মণত্ব লাভ
দীর্ঘকাল পরে ব্রহ্মা বিশ্বামিত্রের নিকট উপস্থিত হয়ে তাকে মহর্ষিত্ব প্রদান করেন। কিন্তু ব্রহ্মা তাকে বললেন, ‘তোমার সিদ্ধিলাভের বহু বিলম্ব আছে, কারণ তুমি এখনও ইন্দ্রিয় জয় করতে পার নাই’। এ কথা শুনে মহর্ষি পুনরায় উগ্র তপস্যায় প্রবৃত্ত হলেন। এ সময়ে বিশ্বামিত্রের তপোভঙ্গ করার লক্ষ্যে দেবরাজের আদেশে অপ্সরাঃ রম্ভা সমাগতা হলে মহর্ষি তাকে শাপ প্রদানে দীর্ঘকালের নিমিত্ত পাষাণাকারে পরিণত করেন। পরন্তু ক্রোধের কারণে তপঃফল নষ্ট হওয়ায় বিশ্বামিত্র পূর্বদিকে গিয়ে তপস্যা করতে লাগলেন। বহুবর্ষ পরে ব্রহ্মা উপস্থিত হয়ে তাকে ব্রাহ্মণত্ব প্রদান করেন। বিশ্বামিত্র ব্রহ্মর্ষিত্ব সাধে করে দীর্ঘ পরমায়ুঃ, চতুর্বেধ এবং ওঙ্কার লাভ করে মনোরথ-সিদ্ধি হওয়ায় আনন্দ-সাগরে নিমগ্ন হলেন। অতঃপর বশিষ্ঠের সাথে তার মৈত্রীয় সম্পর্ক স্থাপিত হয়।
রাজা ত্রিশঙ্কুকে স্বর্গারোহণের চেষ্টা
একদিন গর্বিত রাজা হিসেবে ত্রিশঙ্কু তার গুরু বশিষ্ঠকে স্ব-শরীরে স্বর্গে প্রেরণ করতে বলেন। কিন্তু তার গুরু বশিষ্ঠ ও তৎপুত্রগণ কর্তৃক প্রত্যাখ্যাত হয়ে বিশ্বামিত্রের শরণাপন্ন হলে রাজর্ষি তার ইষ্ট-সিদ্ধির লক্ষ্যে এক যজ্ঞ করেন এবং যজ্ঞফলে তাকে স্ব-শরীরে স্বর্গে আসছেন দেখে ইন্দ্র তাকে ফেরৎ পাঠান। দেবাদেশে ত্রিশঙ্কু মর্ত্যাভিমুখে নামছেন দেখে বিশ্বামিত্র নিজ তপোবলে তাকে শূণ্যে ভাসমান রেখে দ্বিতীয় ব্রহ্মাণ্ড রচনায় নিযুক্ত হলেন। তিনি দক্ষিণদিকে নক্ষত্রপুঞ্জের সৃষ্টি করে অপর দেবগণের সৃষ্টি করতে উদ্যোগী হলে দেবতারা তার নিকট উপস্থিত হন এবং নবসৃষ্ট নক্ষত্রপুঞ্জের মধ্যে ত্রিশঙ্কু’র অবস্থান নির্দিষ্ট করে বিশ্বামিত্রকে নিরস্ত করেন।
শুনঃশেফকে রক্ষা
দক্ষিণে তপোবিঘ্ন ঘটায় বিশ্বামিত্র পশ্চিমে গিয়ে পুস্করতীরস্থ বনে তপস্যায় প্রবৃত্ত হন। এ সময়ে অযোধ্যার রাজা অম্বরীষ একটি যজ্ঞের অনুষ্ঠান করোছিলেন। ইন্দ্র সেই যজ্ঞের পশু হরণ করায় পুরোহিত রাজাকে একটি নরবলি দিয়ে যজ্ঞবিঘ্নের প্রায়শ্চিত্ত করতে বলেন। অম্বরীষ উপযুক্ত নরের সন্ধানে ইতস্ততঃ পরিভ্রমণ করে অবশেষে ঋচীক ঋষির মধ্যমপুত্র শুনঃশেফকে খুঁজে পান এবং তাকে সাথে করে নিয়ে রাত হয়ে যাওয়ায় রাতযাপনের লক্ষ্যে বিশ্বামিত্রের আশ্রমে উপনীত হন। শুন‍ঃশেফ বিশ্বামিত্রের শরণাপন্ন হয়ে প্রাণভিক্ষা চাইলে বিশ্বামিত্র তাকে অগ্নির স্তব শেখান। সেই স্তবের প্রভাবে শুনঃশেফ অগ্নি থেকে প্রাণরক্ষা করতে সমর্থ হন।
রাজা হরিশ্চন্দ্রের রাজ্য অধিকার
একসময় সুরসভায় বশিষ্ঠ মুনি রাজা হরিশ্চন্দ্রের অশেষ সুখ্যাতি করায় বিশ্বামিত্র তার পরীক্ষা গ্রহণে কৃতসংকল্প হয়ে ছলে-বলে-কৌশলে তার সমস্ত রাজ্যের অধিকার লাভ করেন এবং পরে দক্ষিণার জন্য পীড়াপীড়ি করতে লাগলেন। অবশেষে হরিশ্চন্দ্র মহির্ষী শৈব্যা ও পুত্র রোহিতাশ্বকে নিয়ে দক্ষিণার অর্থের সন্ধানে বের হন এবং বারাণসীতে মহির্ষী ও পুত্রকে দাসরূপে এক ব্রাহ্মণগৃহে নিযুক্ত করেন এবং নিজে শ্মশানরক্ষক চণ্ডালের নিকট দাসরূপে নিজেকে বিকিয়ে বিশ্বামিত্রকে প্রয়োজনীয় দক্ষিণা প্রদান করেন। পরে রোহিতাশ্ব সর্পাঘাতে মৃত্যুমুখে পতিত হলে শৈব্যা কাঁদতে কাঁদতে মৃতপুত্র বক্ষে নিয়ে সেই শ্মশানে উপস্থিত হন। হরিশ্চন্দ্র মহির্ষীকে চিনতে পেরে অতি করুণস্বরে বিলাপ করতে লাগলেন। এমন সময়ে বিশ্বামিত্র সেখানে উপস্থিত হন এবং হরিশ্চন্দ্রের অশেষ গুণকীর্তন করে রোহিতাশ্বকে পুনরায় জীবন দানসহ সমস্ত রাজ্য ফেরত দেন।
রাম-লক্ষ্মণকে নিয়ে মিথিলায় গমন
ব্রহ্মর্ষি বিশ্বামিত্র ধনুর্বেদ সংকলন করে মানবসমাজে প্রচার করেন। রাক্ষসদিগের উপদ্রব নিবারণকল্পে বিশ্বামিত্র বিষ্ণু’র ৭ম অবতার হিসেবে রাম-লক্ষ্মণকে নিজের আশ্রমে নিয়ে যান এবং পথে তাদেরকে বলা ও অতিবলা মন্ত্র দান করেন। তারপর রাম তাড়কা, মরীচা ও সুবহুকে বধ করে ঋষিপ্রবরের যজ্ঞ নির্বিঘ্ন করলে বিশ্বামিত্র দুই ভাইকে নিয়ে মিথিলা অভিমুখে যাত্রা করেন এবং পথে গৌতম ঋষির আশ্রমে উপস্থিত হয়ে রামের সাহায্যে অহল্যার শাপ বিমোচন করান। পরে তারই সহায়তায় মিথিলায় স্বয়ংবর সভায় গেলে রাজকুমারী সীতা রামের গলায় মালা পড়ান ও সেখানেই বিবাহকার্য সম্পাদিত হয়।
গায়ত্রী মন্ত্র রচয়িতা
ব্রহ্মর্ষি বিশ্বামিত্র প্রসিদ্ধ গায়ত্রী মন্ত্র রচয়িতা। তিনিই ধনুর্বেদ সংকলন করে মানবসমাজে প্রচার করেন। এটি এমন ধরনের মন্ত্র যা সকল ধরনের প্রার্থনায় উচ্চারিত হয় এবং তিনটি বেদে (যথা- ঋকবেদ, যজুঃবেদ এবং সামবেদে) মন্ত্রটির উপস্থিতি দেখা যায়। বেদে পরিষ্কারভাবে বর্ণিত আছে যে, যে কেউই স্বাধীনভাবে মন্ত্রটি উচ্চারিত করতে পারেন এবং মানসিক ও আত্মিকভাবে লাভবান হতে পারেন। মন্ত্রটি হলোঃ- বাংলা অনুবাদঃ "আসুন আমরা সেই স্বর্গীয় সূর্যদেবের সর্বশ্রেষ্ঠতাকে পূজা করি, ঈশ্বর এর সেই শক্তি যে সবকিছুকে আলোকিত করে, যিনি সবকিছুকে পুনরায় সৃষ্টি করেন, যার থেকে সবকিছু অগ্রসর হয়, যার কাছে সবকিছু অবশ্যই ফিরে যাবে, যাকে আমরা আমাদের উপলব্ধিকে তাঁর পবিত্র আসনের দিকে আমাদের অগ্রগতিকে সঠিকভাবে পরিচালনা করতে আবাহন করি।"
সোনার বাংলা এক্সপ্রেস
সোনার বাংলা এক্সপ্রেস (ট্রেন নং ৭৮৭−৭৮৮) বাংলাদেশ রেলওয়ে কর্তৃক পরিচালিত বাংলাদেশের একটি বিরতিহীন আন্তঃনগর ট্রেন। এটি চট্টগ্রামের চট্টগ্রাম রেলওয়ে স্টেশন থেকে ঢাকার কমলাপুর রেলওয়ে স্টেশন পর্যন্ত চলাচল করে।
সোনার বাংলা এক্সপ্রেস বাংলাদেশের অন্যতম একটি বিরতিহীন ট্রেন। ২০১৬ সালের ২৫শে জুন ট্রেনটি উদ্বোধন করা হয়। বর্তমানে বাংলাদেশে সোনার বাংলা এক্সপ্রেস, সুবর্ণ এক্সপ্রেস ও বনলতা এক্সপ্রেস, মোট এই তিনটি বিরতিহীন আন্তঃনগর ট্রেন রয়েছে।
জাহাঙ্গীরনগর বিশ্ববিদ্যালয়ের উপাচার্যের তালিকা
১৯৭০ সালে ঢাকার অদূরে সাভার এলাকায় প্রতিষ্ঠিত জাহাঙ্গীরনগর বিশ্ববিদ্যালয় বাংলাদেশের একমাত্র আবাসিক বিশ্ববিদ্যালয়। প্রতিষ্ঠার পর এতে প্রথম উপাচার্য হিসাবে দায়িত্ব পালন করেন অধ্যাপক মফিজ উদ্দীন আহমেদ। ২০১৪ সালের ২ রা মার্চ এখানেই বাংলাদেশের পাবলিক বিশ্ববিদ্যালয়ের ইতিহাসে প্রথম নারী উপাচার্য হিসেবে অধ্যাপক ফারজানা ইসলাম নিয়োগ প্রাপ্ত হন, যিনি বিশ্ববিদ্যালয়ের ১৮ তম উপাচার্য।
উপাচার্যবৃন্দ
১৯৭০ সালের ২৪ সেপ্টেম্বর তারিখ জাহাঙ্গীরনগর বিশ্ববিদ্যালয়ের প্রথম উপাচার্য হিসাবে নিয়োগ পান অধ্যাপক মফিজ উদ্দীন আহমেদ।
বাকেরগঞ্জ-৬
বাকেরগঞ্জ-৬ ছিল বাংলাদেশের জাতীয় সংসদের নির্বাচনী এলাকার একটি আসন। এটি বরিশাল জেলায় অবস্থিত জাতীয় সংসদের আসন ছিল।
ইতিহাস
বাকেরগঞ্জ-৬ আসনটি ১৯৭৩ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল। ১৯৯১ সালে আসনটি বিলুপ্ত হয়।
রজনী (উপন্যাস)
থাম্ব|রজনী - প্রচার পুস্তিকা (১৯৩৬) রজনী সাহিত্যসম্রাট বঙ্কিমচন্দ্র চট্টোপাধ্যায় রচিত একটি উপন্যাস। ১৮৭৫ সালে বঙ্গদর্শন পত্রিকায় প্রথম এই উপন্যাস প্রকাশিত হয়। বই আকারে প্রথম প্রকাশিত হয় ১৮৭৭ সালে। ব্রজেন্দ্রনাথ বন্দ্যোপাধ্যায় ও সজনীকান্ত দাসের মতে, "রজনী বাংলা ভাষায় প্রথম মনস্তত্ত্ব বিশ্লেষণমূলক উপন্যাস।" বঙ্কিমচন্দ্রের জীবদ্দশায় এই উপন্যাসের তিনটি সংস্করণ প্রকাশিত হয়েছিল। তৃতীয় সংস্করণটি (শেষ সংস্করণ, যেটি উপন্যাসের অধুনা-প্রচলিত পাঠ) প্রকাশিত হয় ১৮৮৭ সালে। ১৮৯৬ সালে রজনী উপন্যাসের গুজরাটি অনুবাদ প্রকাশিত হয়। ১৯২৮ সালে উপন্যাসটি ইংরেজিতে অনূদিত হয়।
উপন্যাস হিসেবে রজনী
বাংলা গদ্য সাহিত্যের জনক বঙ্কিমচন্দ্র চট্টোপাধ্যায় রচিত রজনী একটি জনপ্রিয় উপন্যাস হিসেবে স্বীকৃত ।
উপন্যাসের সার-সংক্ষেপ
শচীন্দ্রের প্রতি অনুরাগঃ রামসদয়ের ২য় পক্ষের স্ত্রী লবঙ্গলতা তাকে খুবই স্নেহ করতেন। কোন একদিন রামসদয়ের ১ম পক্ষের পুত্র শচীন্দ্রনাথ রজনী’র চক্ষু পরীক্ষা করে। শচীন্দ্রের হাতের স্পর্শে ও কথা শুনে মুগ্ধ হয় রজনী। লবঙ্গ নিজ কর্মচারীর পুত্র গোপাল বসু’র সাথে রজনীর সম্বন্ধ স্থির করেন ও বিয়ের যাবতীয় ব্যয়বহন করতে রাজী হন। গোপালের স্ত্রী চাঁপা এতে বাঁধা দেয়। এছাড়াও, শচীন্দ্রের প্রতি অনুরাগবশতঃ রজনীও বিয়েতে অসম্মত হয়।
লবঙ্গলতার প্রভাবঃ বিষয়-সম্পত্তি হাতছাড়া হবে ভেবে রমসদয় লবঙ্গলতার সাথে পরামর্শ করে রজনীর সাথে শচীন্দ্রের বিয়ের প্রস্তাব দেন। কিন্তু শচীন্দ্র তার প্রতি আকৃষ্ট না থাকায় লবঙ্গ এক সন্ন্যাসীর সাহায্য নেন। এতে শচীন্দ্র রজনীর প্রতি অনুরক্ত, আসক্ত হলেও জটিল মানসিক রোগে আক্রান্ত হয় এবং সবসময় রজনীকে দেখতে চাইলেন। লবঙ্গ দেখলেন রজনীকে কাছে না পেলে শচীন্দ্র মারা যাবে। শচীন্দ্র লবঙ্গের নিজ সন্তান না হলেও তাকে নিজের সন্তান তুল্য স্নেহ করতেন। তিনি রজনীর সাথে বিয়ের জন্য উঠে-পড়ে লাগলেন। কিন্তু রজনী সংস্কারবশতঃ অমরনাথকে ভিন্ন অন্য কাউকে বিয়ে করবে না। এর বিনিময়ে সে নিজের সম্পত্তি ছেড়ে দিতে চাইল।
অমরনাথের সন্ন্যাসব্রতঃ অমরনাথও রজনীকেই চান, বিষয়-সম্পত্তি নয়। লবঙ্গলতা অমরনাথকে ডেকে ভয় দেখান। এতে বিফল হলে তিনি সকাতরে অনুরোধ করেন রজনী’র জীবন থেকে চলে যেতে। মহাপ্রাণ অমরনাথ তার সমস্ত বিষয়-সম্পত্তি রজনী ও শচীন্দ্রকে দিয়ে সন্ন্যাসব্রত গ্রহণ করে দেশান্তরী হলেন।
এবং রজনী’র অন্ধত্ব দূর ও বিয়েঃ এরপর রজনীর সাথে শচীন্দ্রের বিয়ের হলো। পরে সন্ন্যাসীর ঔষধের প্রভ‍াবে অন্ধ রজনী আপন দৃষ্টিশক্তি ফিরে পেল ও স্বামী সহযোগে সুখে-শান্তিতে সংসার ধর্ম পালন করতে লাগল।
লর্ড লিটনের উপন্যাসের বিশেষ অংশের অংশগ্রহণ
লর্ড লিটন ১৮৩৪ সালে দ্য লাস্ট ডেজ অব পম্পেই নামে একটি উপন্যাস লেখেন। এতে অন্যান্য চরিত্রের মধ্যে একজন ছিল এক অন্ধ ফুল বিক্রয়কারী নারী চরিত্র নিডিয়া। এই চরিত্রের কিছু অংশ অবলম্বন করে রজনী উপন্যাসের প্রধানা চরিত্রা রজনী’র সাহায্যার্থে চিত্রিত করা হয়েছে।
রজনী উপন্যাসের চরিত্রসমূহ
প্রধান নাম ভূমিকায় রজনীই মুখ্য বিষয়। তারপরও কিছু কিছু চরিত্রে বেশ গুরুত্ব দিয়েছেন ‘সাহিত্য সম্রাট’ বঙ্কিমচন্দ্র চট্টোপাধ্যায়। তন্মধ্যে লবঙ্গলতা, অমরনাথ অন্যতম। এছাড়াও, রামসদয় মিত্র, শচীন্দ্রনাথ, গোপাল বসু, চাঁপা, হীরালাল, রাজচন্দ্র দাস প্রমূখ উল্লেখযোগ্য চরিত্র।
জ্যোতি কুমার সিনহা
জ্যোতি কুমার সিনহা হচ্ছেন ভারতের চতুর্থ সর্বোচ্চ বেসামরিক সম্মাননা পদ্মশ্রী প্রাপ্ত একজন ভারতীয় পুলিশ কর্মকর্তা। তিনি বিহার পুলিশে তাঁর কর্মজীবন শুরু করেন ছিলেন। তিনি ১৯৬৭ ব্যাচের বিহার ক্যাডারের ভারতীয় পুলিশ সার্ভিস অফিসার হিসেবে যোগদান করেন। এছাড়াও তিনি কেন্দ্রীয় সরকারের অধীনে ভারতের কেন্দ্রীয় রিজার্ভ পুলিশ ফোর্সের মহাপরিচালক এবং পরে ভারতের জাতীয় বিপর্যয় ব্যবস্থাপনা কর্তৃপক্ষের সদস্য হিসেবে দায়িত্ব পালন করেন। এছাড়াও তিনি ভারতীয় গোয়ান্দা সংস্থা রিসার্চ অ্যান্ড অ্যানালাইসিস উইং তথা র' এর প্রধান হিসাবে দায়িত্ব পালন করেছেন।
জীবনী
জে কে সিনহা ভারতের বিহারের পাটনায় জন্মগ্রহণ করেন। পাটনার সেন্ট জেভিয়ার্স হাই স্কুল থেকে মাধ্যমিকের পড়াশোনা শেষ করে পাটনা কলেজ থেকে ইতিহাসে অনার্স সহ স্নাতক ডিগ্রি অর্জন করেন। ১৯৬৭ সালে তিনি তার পিতা ও দাদার পদাঙ্ক অনুসরণ করে ভারতীয় পুলিশ সার্ভিসে যোগদান করেন। তাঁর পিতামহ প্রয়াত শ্রী এ কে সিনহা ১৯৩৯ সালে প্রথম ভারতীয় হিসেবে বিহারের পুলিশের আইজি হয়েছিলেন। জে কে সিনহার বাবাও ভারতীয় পুলিশের একজন অফিসার হিসেবে কর্মরত ছিলেন। তিনিও তার পিতার পদাঙ্ক অনুসরণ করে বিহার পুলিশের আইজি হিসাবেও দায়িত্ব পালন করেছেন। অর্থাৎ, পুরোদস্তুর পুলিশি পরিবারেই জ্যোতি কুমার সিনহার বেড়ে উঠা। পুলিশি কর্মকাণ্ডের পাশাপাশি এবং পুলিশের চাকরি থেকে অবসর গ্রহণের পর তিনি শিক্ষা বিস্তার ও সমাজসেবাতেও বিস্তর অবদান রেখেছেন। তার কর্মক্ষেত্রের পাশাপাশি রাষ্ট্রীয় স্তরেও এর স্বীকৃতি মিলেছে।
শিক্ষা বিস্তারে অবদান
জ্যোতি কুমার সিনহা বিহারে সুবিধাবঞ্চিত ও প্রান্তিক শ্রেণীর একটি দলিত সম্প্রদায় মুশহর উপজাতির জীবন উন্নীত করার জন্য অবদান রাখেন। মুশহর সম্প্রদায় বংশপরম্পরায় ইঁদুর ধরার পেশার সাথে যুক্ত। ভারতের ২৭ লক্ষ মুশহর জনগোষ্ঠীর মানুষের মধ্যে মাত্র তিন শতাংশ শিক্ষিত। জে কে সিনহা এই পরিস্থিতির বদল ঘটাতে কাজ করেন। ২০০৫ সালে তিনি মুসাহার শিশুদের বিনামূল্যে  মানসম্মত শিক্ষা প্রদানের লক্ষ্যে একটি অলাভজনক সংস্থা শোষিত সেবা সংঘ (এসএসএস) প্রতিষ্ঠা করেন । বর্তমানে তিনি পাটনার শিবালয় রোডে ৫০০ জনেরও বেশি ছেলে-মেয়েদের পাঠদানের জন্য একটি সিবিএসই-অধিভুক্ত আবাসিক স্কুল সফলভাবে চালাচ্ছেন।
পুরস্কার
২০১৯ সালে, তিনি সামাজিক কাজ তথা সমাজসেবার ক্ষেত্রে তাঁর অবদানের জন্য ভারত সরকার কর্তৃক ভারতের চতুর্থ সর্বোচ্চ বেসামরিক সম্মাননা পদ্মশ্রী সম্মানে ভূষিত হন।
কৃষ্ণকান্তের উইল
থাম্ব|কৃষ্ণকান্তের উইল-বঙ্কিমচন্দ্র চট্টোপাধ্যায় কৃষ্ণকান্তের উইল বাংলা সাহিত্যের প্রাণপুরুষ বঙ্কিমচন্দ্র চট্টোপাধ্যায় রচিত একটি বাংলা উপন্যাস। উপন্যাসটি ১৮৭৮ সালে প্রথম প্রকাশিত হয়। রোহিনী, ভ্রমর এবং গোবিন্দলালের ত্রিভুজ প্রেমের কাহিনী বর্নিত হয়েছে কৃষ্ণকান্তের উইল উপন্যাসে। সামাজিক উপন্যাস। ১৮৮২ ও ১৮৮৪ সালে বঙ্গদর্শন পত্রিকার বিভিন্ন সংখ্যায় প্রকাশিত হয়। বঙ্কিমচন্দ্রের জীবিতকালে চারটি সংস্করণ প্রকাশিত হয়, যার মধ্যে সর্বশেষ সংস্করণ ১৮৯২ সালে মুদ্রিত।কৃষ্ণকান্তের উইল- কৃষ্ণকান্ত তার দুই ছেলেকে তিন আনা করে, স্ত্রী কন্যাকে এক আনা করে ও ভাইপো গোবিন্দলাল কে আট আনা উইল করে ভালো চরিত্রের বলে। কিন্তু স্ত্রী ভ্রমর থাকা সত্ত্বেও, রোহিনী প্ররোচনা করলে প্রেমে পরে যায় গোবিন্দলাল এবং ভ্রমর বাবার অসুস্থতায় বাবার বাড়ি গেলে পালিয়ে যায় তারা। পরে কৃষ্ণকান্ত রেগে ভ্রমরের নামে আট আনা উইল করে দেয়, এদিকে রোহিনীকে নায়ক চরিত্রহীনা হিসেবে পায় কারণ সে এখন আবার নিশাকরের প্রেমে পড়ে যায়। ফেরত এসে দেখে বউ মৃত্যুমুখে পতিত হয় স্বামীর শোকে। পরে সে গৃহত্যাগ করে ১২ বছর পর এক ঝলক বাড়ি এসে চিরতরে হারিয়ে যায় সোনা বউয়ের শোকে।
লনয়াবো সতসবে
লনয়াবো লেনক্স সতসোবে (Lonwabo Lennox Tsotsobe; জন্ম: ৭ মার্চ, ১৯৮৪) কেপ প্রদেশের পোর্ট এলিজাবেথে জন্মগ্রহণকারী দক্ষিণ আফ্রিকার ক্রিকেটার। বামহাতি মিডিয়াম ফাস্ট বোলার হিসেবে দক্ষিণ আফ্রিকা দলে খেলে থাকেন। পাশাপাশি ডানহাতে ব্যাটিংও করে থাকেন। এছাড়াও, ঘরোয়া ক্রিকেটে ডলফিন্স ক্রিকেট দলের হয়ে খেলছেন। জুন, ২০১৩ সালে প্রকাশিত সর্বশেষ ওডিআই র‌্যাঙ্কিংয়ে বিশ্বের ৭ম বোলাররূপে মনোনীত হন।
খেলোয়াড়ী জীবন
নভেম্বর, ২০০৮ সালে প্রথমবারের মতো দক্ষিণ আফ্রিকার টেস্ট দলে খেলার জন্য নির্বাচিত হন। জুন, ২০১০ সালে ত্রিনিদাদে অনুষ্ঠিত ওয়েস্ট ইন্ডিজের বিপক্ষে টেস্ট অভিষেক ঘটে তার।
এরপর তিনি ওডিআই দলে খেলার জন্য নির্বাচিত হন। ৩০ জানুয়ারি, ২০০৯ তারিখে অস্ট্রেলিয়ার বিপক্ষে অনুষ্ঠিত একদিনের আন্তর্জাতিকে অভিষিক্ত হয়ে ৯ ওভারে ৫০ রান দিয়ে ৪ উইকেট দখল করেন। খেলায় দক্ষিণ আফ্রিকা ৩৯ রানে জয়লাভের পাশাপাশি ওডিআই সিরিজ জয় করেছিল ৪-১ ব্যবধানে। ২০১১ সালের বিশ্বকাপ ক্রিকেট প্রতিযোগিতায় দক্ষিণ আফ্রিকা দলের অন্যতম সদস্য ছিলেন তিনি। খেলায় তার দল কোয়ার্টার-ফাইনাল পর্যন্ত পৌঁছতে পেরেছিল।
১১ জানুয়ারি, ২০০৯ তারিখে টুয়েন্টি২০ আন্তর্জাতিকে অভিষেক ঘটে ততসোবের। মেলবোর্ন ক্রিকেট গ্রাউন্ডে অনুষ্ঠিত এ খেলায় প্রতিপক্ষ ছিল অস্ট্রেলিয়া। জুন, ২০১০ সালে জিম্বাবুয়ের বিপক্ষে ২য় টি২০-তে মরনে মরকেলের আঘাতপ্রাপ্তিজনিত কারণে অংশ নেন। উদ্বোধনী ওভারে পরপর দু’টি চার দিলেও হ্যামিল্টন মাসাকাদজা’র গুরুত্বপূর্ণ উইকেটটি নেন।
ঘরোয়া প্রতিযোগিতা
এপ্রিল, ২০১১ তারিখে ইংলিশ কাউন্টি ক্রিকেটে খেলার উদ্দেশ্যে বিদেশী খেলোয়াড় হিসেবে এসেক্সের সাথে চুক্তিবদ্ধ হন। দ্বিতীয় বিভাগের কাউন্টি চ্যাম্পিয়নশীপের তিনটি প্রথম-শ্রেণীর খেলায় মাত্র পাঁচ উইকেট দখল করায় দল থেকে বাদ পড়েন। পাঁচটি একদিনের ক্রিকেটে মাত্র আট উইকেট লাভ করেন। এ অবস্থায় তিনি হতাশায় ভোগেন যাকে তিনি আখ্যায়িত করেন জীবনের সবচেয়ে মন্দ দু’মাসরূপে।
আলেক্ষ্যং ইউনিয়ন
আলেক্ষ্যং বাংলাদেশের বান্দরবান জেলার অন্তর্গত রোয়াংছড়ি উপজেলার একটি ইউনিয়ন।
আয়তন
আলেক্ষ্যং ইউনিয়নের আয়তন ২৮,১৬০ একর (১১৩.৯৬ বর্গ কিলোমিটার)।
জনসংখ্যার উপাত্ত
২০১১ সালের আদমশুমারি অনুযায়ী আলেক্ষ্যং ইউনিয়নের মোট জনসংখ্যা ৫,৩২৮ জন। এর মধ্যে পুরুষ ২,৭৩৪ জন এবং মহিলা ২,৫৯৪ জন। মোট পরিবার ১,২৪৬টি।
অবস্থান ও সীমানা
রোয়াংছড়ি উপজেলার উত্তর-মধ্যাংশে আলেক্ষ্যং ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১২ কিলোমিটার। এ ইউনিয়নের পশ্চিমে নোয়াপতং ইউনিয়ন ও বান্দরবান সদর উপজেলার বান্দরবান সদর ইউনিয়ন, দক্ষিণে রোয়াংছড়ি সদর ইউনিয়ন, পূর্বে রাঙ্গামাটি জেলার বিলাইছড়ি উপজেলার বড়থলি ইউনিয়ন এবং উত্তরে রাঙ্গামাটি জেলার বিলাইছড়ি উপজেলার ফারুয়া ইউনিয়ন অবস্থিত।
প্রশাসনিক কাঠামো
আলেক্ষ্যং ইউনিয়ন রোয়াংছড়ি উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম রোয়াংছড়ি থানার আওতাধীন। এ ইউনিয়ন জাতীয় সংসদের ৩০০নং নির্বাচনী এলাকা পার্বত্য বান্দরবান এর অংশ।
ওয়ার্ডভিত্তিক এ ইউনিয়নের গ্রামগুলো হল:
শিক্ষা ব্যবস্থা
২০১১ সালের আদমশুমারি অনুযায়ী আলেক্ষ্যং ইউনিয়নের সাক্ষরতার হার ৩৬.৮%। এ ইউনিয়নে ২টি নিম্ন মাধ্যমিক বিদ্যালয় ও ৮টি প্রাথমিক বিদ্যালয় রয়েছে।
যোগাযোগ ব্যবস্থা
আলেক্ষ্যং ইউনিয়নে যোগাযোগের প্রধান সড়ক হল রোয়াংছড়ি-আলেক্ষ্যং সড়ক। প্রধান যোগাযোগ মাধ্যম চাঁদের গাড়ি।
খাল ও নদী
আলেক্ষ্যং ইউনিয়নের মধ্য দিয়ে প্রবাহিত হচ্ছে বেংছড়ি খাল ও তারাছা খাল।
দর্শনীয় স্থান
আলেক্ষ্যং ইউনিয়নের দর্শনীয় স্থানগুলোর মধ্যে রয়েছে:
পায়েল ঘোষ
পায়েল ঘোষ (জন্ম: ১৩ নভেম্বর ১৯৮৯) একজন ভারতীয় অভিনেত্রী, যিনি তেলুগু, তামিল, হিন্দি সহ একাধিক ভাষার চলচ্চিত্রে অভিনয় করেছেন।
ব্যক্তিগত জীবন
তিনি সেন্ট পলস মিশন স্কুল কলকাতাতে পড়াশুনা করেছিলেন এবং কলকাতার স্কটিশ চার্চ কলেজ থেকে রাষ্ট্রবিজ্ঞানে স্নাতক হয়েছিলেন। বর্তমানে তিনি মুম্বইয়ে বসবাস এবং কাজ করছেন।
কর্মজীবন
তার অভিনীত প্রথম তামিল চলচ্চিত্র সারো শ্রীরামের থেরোডাম ভিধিয়াইল, যেখানে তিনি এরোডের অধিবাসী একজন চিরাচরিত মেয়ের ভূমিকা পালন করেছেন। তিনি বিবেক অগ্নিহোত্রী কর্তৃক নারী মূখ্য ভূমিকায় ফ্রিডম ছবিটির জন্য নির্বাচিত হয়েছিলেন এবং ২০১২ সালে এর চিত্রগ্রহণ করা হয়েছিল। ছবিটি ২০১৪ সালেও মুক্তি না পেলে তিনি সঞ্জয় ছেল পরিচালিত কৌতুকধর্মী চলচ্চিত্র প্যাটেল কি পাঞ্জাবী শাদি-তে স্বাক্ষর করেছিলেন, ১৫ সেপ্টেম্বর ২০১৭-এ ছবিটি বিশ্বব্যাপী মুক্তি পায়। তিনি পরেশ রাওয়াল, ঋষি কাপুর এবং প্রেম চোপড়ার সাথে অভিনয়ের মাধ্যমে বলিউডে পা রাখেন।
এপ্রিল ২০২০-তে নেতিবাচকদের খুব কমই আছে चुकी এই জীবন বিনীত করণীয় এবং সে যে কোনও সময় কল্পনাও করে না।
এম এ মান্নান (স্নায়ুবিদ)
মোহাম্মদ আব্দুল মান্নান (২ ডিসেম্বর ১৯৩২ — ১৬ জুলাই ২০১৬) হলেন একজন বাংলাদেশী রাজনীতিবিদ ও শিক্ষাবিদ। তিনি বাংলাদেশ আওয়ামী লীগের উপদেষ্টা মণ্ডলীর সদস্য ও সাবেক সংসদ সদস্য ছিলেন। শিক্ষা ক্ষেত্রে তার অবদানের জন্য ২০১৫ সালে বাংলাদেশ সরকার তাকে একুশে পদকে ভূষিত করে।
প্রাথমিক জীবন
এম এ মান্নান ১৯৩২ সালের ২ ডিসেম্বর কিশোরগঞ্জ জেলার কটিয়াদী উপজেলায় জন্মগ্রহণ করেন, তার পিতার নাম আম্বর আলী ও মাতার নাম সখিনা বেগম। তিনি ১৯৮৭ সালে বাংলাদেশ কলেজ অব ফিজিসিয়ানস অ্যান্ড সার্জনস থেকে ইন্টারনাল মেডিসিনে এফসিপিএস ডিগ্রি লাভ করেন।
কর্মজীবন
মান্নান ২০০১ অষ্টম জাতীয় সংসদ নির্বাচনে বাংলাদেশ আওয়ামী লীগের মনোনয়নে কিশোরগঞ্জ-২ (কটিয়াদী-পাকুন্দিয়া) থেকে প্রথম বার সংসদ সদস্য নির্বাচিত হন এবং ২০০৮ সালে নবম জাতীয় সংসদ নির্বাচনে তিনি একই আসন থেকে দ্বিতীয় বারের জন্য পুনরায় সংসদ সদস্য নির্বাচিত হন। তিনি ২০০৮-২০১৪ পর্যন্ত মহিলা ও শিশু বিষয়ক মন্ত্রণালয় এবং স্বাস্থ্য ও পরিবার কল্যাণ মন্ত্রণালয় সম্পর্কিত সংসদীয় স্থায়ী কমিটির সদস্য ছিলেন। তিনি ইন্সটিটিউট অব পোস্ট গ্রাজুয়েশন অ্যান্ড মেডিকেল রিসার্চ (বর্তমান বঙ্গবন্ধু শেখ মুজিব মেডিকেল বিশ্ববিদ্যালয়) এর নিউরোলজি বিভাগের প্রতিষ্ঠাতা বিভাগীয় প্রধান ছিলেন। তিনি নিউরোলজি ফাউন্ডেশন, ঢাকা এবং বাংলাদেশ এপিলেপসি অ্যাসোসিয়েশনের প্রতিষ্ঠাতা সভাপতি ছিলেন। তিনি বাংলাদেশ ট্যুরিজমের প্রতিষ্ঠাতা ছিলেন। এছাড়া তিনি কটিয়াদীতে নারী শিক্ষা প্রসারের জন্য ডাঃ আব্দুল মান্নান মহিলা কলেজ প্রতিষ্ঠা করেছেন।
ওয়ার্কার্স ফ্রন্ট (ক্রোয়েশিয়া)
ওয়ার্কার্স ফ্রন্ট (ক্রোয়েশিয়া) (Radnička fronta, আরএফ) ক্রোয়েশিয়ার একটি গণতান্ত্রিক সমাজতান্ত্রিক ও প্রগতিশীল রাজনৈতিক দল। ২০১৪ সালের মে মাসে ক্রোয়েশিয়ার শ্রমিক, ট্রেড ইউনিয়নবাদী, বেকার ও ছাত্রদের একটি রাজনৈতিক উদ্যোগ হিসাবে গঠিত, এটি ফ্যাসিবাদ বিরোধী, সামরিকবাদ বিরোধী, ইকো-সমাজবাদ, শ্রমিক অধিকার, প্রগতিবাদ এবং নারীবাদকে সমর্থন করে। কিছু বাম-স্বাধীনতাবাদী ও ট্রটস্কিবাদী (আন্তর্জাতিক সমাজতান্ত্রিক বিকল্প) সমালোচকরা এটিকে পোডেমোস ও সিরিজার ছাঁচে বামপন্থী জনতাবাদী হিসাবে চিহ্নিত করেছে।
উদ্দেশ্য ও আদর্শ
স্থানীয় ও আঞ্চলিক মিডিয়া দ্বারা ওয়ার্কার্স ফ্রন্টকে স্প্যানিশ পোডেমোস ও গ্রীক সিরিজার সাথে তুলনা করা হয়েছে।
একবিংশ শতাব্দীর জন্য গণতান্ত্রিক সমাজতন্ত্রের আপেক্ষিক সাফল্যের সাথে (Demokratski socijalizam 21. stoljeća) রাষ্ট্রপতি নির্বাচনের সময় সমর্থন বাড়ানোর জন্য ব্যবহৃত রাজনৈতিক কর্মসূচি, যা বার্নি স্যান্ডার্স ও জেরেমি করবিনের কাছ থেকে ব্যাপক অনুপ্রেরণা নেয়, এটি আবারও আসন্ন সংসদ নির্বাচনে ব্যবহার করা হচ্ছে। ৮ তম নির্বাচনী ইউনিটে প্রতিদ্বন্দ্বিতাকারী একজন দলীয় প্রার্থী লিজিলজানা নিকোলোভস্কা একটি স্থানীয় সংবাদ সাইট গ্লাস ইস্ত্রেকে দেওয়া একটি সাক্ষাত্কারে গণতান্ত্রিক সমাজতন্ত্রকে নিম্নরূপ বর্ণনা করেছেন: "আমি সমাজতন্ত্রকে সমর্থন করি না, বরং স্ক্যান্ডিনেভিয়ান বা নিউজিল্যান্ডের মতো আধুনিক গণতান্ত্রিক সমাজতন্ত্রকে সমর্থন করি, যা আমরা নিয়ন্ত্রিত ব্যক্তিগত পুঁজি এবং সামাজিক গণতন্ত্রের সংমিশ্রণে সমস্ত উন্নত দেশে দেখতে পারি, যেখানে সমাজের স্বাস্থ্য, অর্থাৎ সংখ্যাগরিষ্ঠকে অগ্রাধিকার দেওয়া হয়।"
রোমান সংখ্যা
thumb|right|300px| রোমান সংখ্যা ব্যবহৃত ঘড়ি রোমান সংখ্যা হল প্রাচীন রোমে উদ্ভূত সংখ্যা পদ্ধতি। মধ্যযুগ পর্যন্ত সারা ইউরোপ জুড়ে সংখ্যা লেখার জন্য এই পদ্ধতি ব্যবহার করা হত। এই ব্যবস্থায় সংখ্যাগুলি লাতিন বর্ণমালা থেকে অক্ষরের সমন্বয়ে উপস্থাপন করা হয়। বর্তমান ব্যবহৃত হিসাবে, রোমান সংখ্যা নিম্নরূপ সাতটি চিহ্ন ব্যবহার করে, প্রতিটির একটি নির্দিষ্ট পূর্ণমান রয়েছে:
! চিহ্ন ! মান রোমান সংখ্যাসমূহের ব্যবহার রোমান সাম্রাজ্যের পতনের পরেও অব্যাহত থাকে। ১৪শ শতাব্দীর পর থেকে, রোমান সংখ্যার পরিবর্তে আরও বেশি সুবিধাজনক আরবি সংখ্যার ব্যবহার শুরু হয়, তবে এই প্রক্রিয়াটি ধীরে ধীরে ছিল, এবং কিছু ছোটখাট ক্ষেত্রে রোমান সংখ্যাসমূহ ব্যবহার এখনো চলছে।
মার্গারিটা লেভিয়েভা
মার্গারিটা ভ্লাদিমিরভনা লেভিয়েভা (Маргари́та Влади́мировна Леви́ева; জন্ম: ৯ ফেব্রুয়ারি ১৯৮০) হলেন একজন রুশ-মার্কিন অভিনেত্রী। সোভিয়েত ইউনিয়নে জন্মগ্রহণকারী এই অভিনেত্রী দ্য ইনভিজিবল, অ্যাডভেঞ্চারল্যান্ড এবং স্প্রেডের মতো চলচ্চিত্রে অভিনয় করার আগে একজন প্রতিযোগিতামূলক জিমন্যাস্টিক ছিলেন। টেলিভিশনে, তিনি রিভেঞ্জে ফাউক্স অমান্ডা ক্লার্ক / বাস্তব এমিলি থর্নের চরিত্রে অভিনয়ের জন্য পরিচিত হন। দ্য ব্ল্যাকলিস্টে জিনা জ্যানাটাকস এবং সম্প্রতি এইচবিও সিরিজ দ্য ডিউসে 'অ্যাবিগেল "এবি" পার্কার' চরিত্রে জেমস ফ্রাঙ্কোর বিপরীতে অভিনয় করেছেন।
পেশাজীবন
মার্গারিটা লেভিয়েভা ২০০৫ সালে ল অ্যান্ড অর্ডার: ট্রায়াল বাই জুরি তে একজন অতিথি চরিত্রে অভিনয় করেছেন। ২০০৫ সালে নিউ ইয়র্ক ম্যাগাজিন তাকে "নিউ ইয়র্কের ৫০ জন সর্বাধিক সুন্দর ব্যক্তি"দের মধ্যে একজন বলে অভিহিত করে। ২০০৬ সালে, তিনি ফক্স সিরিজ, ভেনিশডে অভিনয় করেছেন। তার একটি পূর্ণদৈর্ঘ্য চলচ্চিত্র দি ইনভিজিবল, স্বাধীন চলচ্চিত্র "বিলি'স চয়েস", এবং "নয়েজ"-এ অভিনয় করেছেন, যেখানে তিনি টিম রবিনস, ব্রিজেট মোনাহান এবং উইলিয়াম হার্টের মতো অভিনেতাদের সাথে অভিনয় করেছেন।
ব্যক্তিগত জীবন
মার্গারিটা লেভিয়েভা সোভিয়েত ইউনিয়নের রুশ সোভিয়েত মার্কিন সমাজতান্ত্রিক প্রজাতন্ত্রের লেনিংরাদে (এখন সেন্ট পিটার্সবার্গ, রাশিয়ান ফেডারেশন) জন্মগ্রহণ করেন। তিনি একটি রুশ ইহুদি পরিবারে জন্মগ্রহণ করেন। মাত্র তিন বছর বয়সে, তিনি রিদমিক জিমন্যাস্টিকসে প্রশিক্ষণ গ্রহণ করেন। তিনি যখন ১১ বছর বয়সী ছিলেন, তার মা তাকে এবং তার জমজ ভাইদের নিয়ে নিউ ইয়র্কের ব্রুকলিনের শেপসহেড বেতে স্থানান্তরিত হয়ে যান।
২০০৯ সালে, মার্গারিটা লেভিয়েভা এবং অভিনেতা সেবাস্টিয়ান স্ট্যান স্প্রেড নামে একটি চলচ্চিত্রে একসাথে অভিনয় করেন। একটি সংবাদপত্রে প্রকাশ করা হয়েছিল যে, তারা সম্পর্কের মধ্যে আছেন, কিন্তু তারা সবসময়ই নিজেদের ভালো বন্ধু হিসেবে সম্বধিত করেছেন।
অন্টারিও
অন্টারিও  কানাডার তেরোটি  প্রদেশের মধ্যে একটি। অন্টারিও কানাডার সর্বাপেক্ষা জনবহুল প্রদেশ ।. Ontario is Canada's fourth-largest jurisdiction in total area when the territories of the Northwest Territories and Nunavut are included. থাম্ব|[[নায়াগ্রা জলপ্রপাত অন্টারিও]] আয়তনের দিক থেকে কিউবেক এর পরেই অন্টারিও এর অবস্থান। অন্টারিওর পশ্চিমে কানাডার ম্যানিটোবা প্রদেশ এবং পূর্বে কিউবেক প্রদেশ। মার্কিন যুক্তরাষ্ট্রের পাঁচটি অঙ্গরাজ্য : মিনেসোটা, মিশিগান, ওহাইও, পেনসিলভানিয়া ও নিউ ইয়র্ক অন্টারিওর পূর্ব থেকে দক্ষিণে অবস্থিত। ভৌগোলিক ভাবে অন্টারিওকে দুই ভাগে ভাগ করা হয়ঃ উত্তর অন্টারিও এবং দক্ষিণ অন্টারিও। বেশিরভাগ জনবসতি অবশ্য উত্তর অন্টারিওতেই। অন্টারিওর রাজধানী হল টরন্টো, যা কিনা কানাডার সবচেয়ে জনবহুল এবং বড়ো শহর। কানাডার রাজধানী অটোয়াও অন্টারিওতে অবস্থিত। অন্টারিও সরকারের হিসাব অনুযায়ী ২০০৯ সালে অন্টারিওর জনসংখ্যা ১৩,১৫০,০০০। “অন্টারিও” শব্দটির এসেছে “লেক অন্টারিও” হতে, যার উৎপত্তি ধারণা করা হয় “অন্টারি ইও” (অর্থঃ বড়ো লেক)। অন্টারিও প্রদেশে ২৫০,০০০ টি লেক রয়েছে। অন্টারিও কানাডার প্রধান উৎপাদনশীল ও বাণিজ্যিক প্রদেশ। অন্টারিওর সবচেয়ে বড়ো ব্যবসায়িক সহযোগী হল মার্কিন যুক্তরাষ্ট্রের মিশিগান অঙ্গরাজ্য।
মোস্তাফিজুর রহমান (নোয়াখালীর রাজনীতিবিদ)
মোস্তাফিজুর রহমান বাংলাদেশের নোয়াখালী জেলার রাজনীতিবিদ, মুক্তিযুদ্ধের সংগঠক ও নোয়াখালী-২ আসনের সাবেক সংসদ সদস্য।
প্রাথমিক জীবন
মোস্তাফিজুর রহমান নোয়াখালী জেলায় জন্মগ্রহণ করেন।
রাজনৈতিক ও কর্মজীবন
মোস্তাফিজুর রহমান ১৯৬২ সালে সিরাজুল আলম খানের নেতৃত্বে গঠিত স্বাধীন বাংলা নিউকক্লয়াসের সক্রিয় সংগঠক ছিলেন। তিনি ১৯৬৯ সালে পূর্বপাকিস্তান ছাত্রলীগের প্রথমে কেন্দ্রীয় দপ্তর সম্পাদক ও পরে প্রচার সম্পাদক ছিলেন। তিনি ঊনসত্তরের গণঅভ্যুত্থানে ভুমিকা পালন করেন। ১৯৭১ সালে মুক্তিযুদ্ধ চলাকালীন তিনি বৃহত্তর নোয়াখালী বিএলএফের রাজনৈতিক শাখার প্রধান ছিলেন।
জাতীয় সমাজতান্ত্রিক দলের (জাসদ) অন্যতম প্রতিষ্ঠাতা ছিলেন তিনি। জাসদের সহযোগী সংগঠন জাতীয় কৃষক লীগের সাধারণ সম্পাদক এবং জাতীয় সমাজতান্ত্রিক দলের কেন্দ্রীয় কার্যকরী কমিটির সদস্য ও স্থায়ী কমিটির সদস্য ছিলেন তিনি।
১৯৮৬ সালের তৃতীয় ও ১৯৮৮ সালের চতুর্থ জাতীয় সংসদ নির্বাচনে তিনি নোয়াখালী-২ আসন থেকে সংসদ সদস্য নির্বাচিত হয়েছিলেন।
মৃত্যু
মোস্তাফিজুর রহমান ৩ নভেম্বর ২০১৩ সালে ঢাকায় মৃত্যুবরণ করেন।
বাকেরগঞ্জ-৭
বাকেরগঞ্জ-৭ ছিল বাংলাদেশের জাতীয় সংসদের নির্বাচনী এলাকার একটি আসন। এটি বরিশাল জেলায় অবস্থিত জাতীয় সংসদের আসন ছিল।
ইতিহাস
বাকেরগঞ্জ-৭ আসনটি ৭ই মার্চ ১৯৭৩ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল। ১৯৮৪ সালে আসনটি বিলুপ্ত হয়।
এম নাইট শ্যামালান
মনোজ নালিত্য শ্যামালান (മനോജ് നെല്ലിയാട്ട് ശ്യാമളന്‍, மனோஜ் நெல்லியட்டு ஷியாமளன்; জন্ম: ৬ আগস্ট, ১৯৭০) ভারতীয় বংশোদ্ভূত মার্কিন চলচ্চিত্র পরিচালক, প্রযোজক এবং চিত্রনাট্যকার। চলচ্চিত্র অঙ্গণে তিনি এম নাইট শ্যামালান নামে পরিচিত। সমসাময়িক সমাজ সংস্কৃতিতে অতিপ্রাকৃত উপাদান নিয়ে চলচ্চিত্র নির্মাণের জন্য তিনি সুপরিচিত। তার ছবিগুলো একটি জটিল এবং প্যাঁচালো কাহিনীর মাধ্যমে শেষ হয়। মার্কিন যুক্তরাষ্ট্রের পেনসিলভানিয়া অঙ্গরাজ্যের ফিলাডেলফিয়া শহর এবং এর আশেপাশের অঞ্চলকে চলচ্চিত্র ফুটিয়ে তুলেছেন বিভিন্নভাবে। তার অধিকাংশ চলচ্চিত্রেই তাকে একটি গৌণ চরিত্রে অভিনয় করতে দেখা যায়। একে মূল ধারার অভিনয় না বলে ক্যামিও অ্যাপিয়ারেন্স বলাই অধিক যুক্তিসঙ্গত। তিনি মেজর ফিল্ম স্টুডিওতে কাজ করেন।
শ্যামালানের সবচেয়ে প্রশংসিত চলচ্চিত্রগুলো হল অতিপ্রাকৃত ভীতিপ্রদ থ্রিলার দ্য সিক্স্‌থ সেন্স (১৯৯৯), সুপারহিরো থ্রিলার আনব্রেকেবল (২০০০), বিজ্ঞান কল্পকাহিনীমূলক ভীতিপ্রদ সাইন্‌স (২০০২) এবং ঐতিহাসিক নাট্যধর্মী ভীতিপ্রদ চলচ্চিত্র দ্য ভিলেজ (২০০৪)। শ্যামালানের পরবর্তীতে কল্পনাধর্মী চলচ্চিত্র লেডি ইন দ্য ওয়াটার (২০০৬), ভীতিপ্রদ থ্রিলার দ্য হ্যাপেনিং (২০০৮), দ্য লাস্ট এয়ারবেন্ডার (২০১০) এবং বিজ্ঞান কল্পকাহিনীমূলক আফটার আর্থ (২০১৩)। এই চলচ্চিত্রগুলো জন্য শ্যামালান নেতিবাচক সমালোচনা লাভ করেন, কিন্তু কয়েকটি চলচ্চিত্র বাণিজ্যিকভাবে সফল হয়। আফটার আর্থ ছবির বাণিজ্যিক ব্যর্থতার পর শ্যামালান ভীতিপ্রদ দ্য ভিজিট (২০১৫) এবং মনস্তাত্ত্বিক ভীতিপ্রদ স্প্লিট (২০১৬) দিয়ে সফল হন। ২০১০ সালে তিনি ডেভিল চলচ্চিত্র প্রযোজনা করেন।
২০০৮ সালে শ্যামালান ভারত সরকার কর্তৃক প্রদত্ত পদ্মশ্রী পদকে ভূষিত হন।
থাম্ব|ফ্রান্সে শ্যামালান (ডানে)
আইম্যাক্স
thumb|250px|আইম্যাক্স লোগো
আইম্যাক্স হলো উচ্চ-রেজল্যুশন ক্যামেরা, চলচ্চিত্র বিন্যাস, চলচ্চিত্র প্রক্ষেপণ যন্ত্র এবং থিয়েটারের জন্য একটি পদ্ধতি যা একটি লম্বা দৃষ্টিপাত অনুপাত ও স্টেডিয়াম আসনবিন্যাসের সাথে খুবই লম্বা পর্দা প্রদর্শন করার জন্য পরিচিত। গ্র্যাম ফার্গাসন, রোমান ক্রটর, রবার্ট কার এবং উইলিয়াম সি. শ ছিলেন মাল্টিস্ক্রিন কোপারেশন, লিমিটেড-এর প্রতিষ্ঠাতা, যা পরবর্তীতে আইম্যাক্স কোপারেশন (১৯৬৭ সালের সেপ্টেম্বরে প্রতিষ্ঠিত) হিসেবে পরিচিত হবে, এবং কানাডায় ১৯৬০-এর দশকের শেষের দিকে এবং ১৯৭০-এর দশকের প্রথম দিকে তারা প্রথম আইম্যাক্স চলচ্চিত্র প্রক্ষেপণ বিন্যাস গড়ে তুলেন। প্রচলিত প্রক্ষেপণ যন্ত্র থেকে আলাদা, এই পদ্ধতির যন্ত্রগুলি চলচ্চিত্রটিকে অনুভূমিকভাবে চলতে দেয় যাতে প্রতিবিম্বের প্রস্থটি চলচ্চিত্রের প্রস্থ থেকে বড় হয়। যখন আইম্যাক্স চালু করা হয়, চালু-চলচ্চিত্রের অভিজ্ঞতা বৈপ্লবিক পরিবর্তন ছিল।
ভুটান এয়ারলাইন্স
তাশি এয়ার প্রাইভেট লিমিটেড বা ভুটান এয়ারলাইনস ভুটানের প্রথম বেসরকারি বিমান পরিবহন সংস্থা। ২০১৩ সালের অক্টোবর মাসের ১৩ তারিখে প্রথম আন্তর্জাতিক ফ্লাইটে ভারত থেকে থাইল্যান্ড যাত্রার মাধ্যমে সেবা দান শুরু করেন ভুটান এয়ারলাইন্স। ২০১২ সালের জুন পর্যন্ত বিমানের দায়িত্ব পালন করেন জাকার এবং ট্র্যাশিগাং শহর ভুটান থেকে, বিলম্বিত যাত্রা বৃদ্ধির কারণে আর্থিক ক্ষতির পূরণের জন্য ভুটান সরকারের সঙ্গে একটি চুক্তির মাধ্যমে ভুটান এয়ারলাইনে একটি পূর্ণ সময়সূচী শুরু হয়েছে।
ইতিহাস
ভুটান এয়ারলাইন্স তাশি বিমান হিসেবে পরিচিত ২০১১ সালের ৪ ডিসেম্বর এই এয়ারলাইন্স চালু হয়। ভুটান এয়ারলাইন্স তাশি গ্রুপের একটি সহযোগী প্রতিষ্ঠা। বাথ্যালাঠ্যাং থেকে ওয়ানফুলা ফ্লাইটের মাধ্যমে ২০১১ সালের ১৮ ডিসেম্বর ভুটান এয়ারলাইন শুরু করেন। মাত্র ছয় মাস পরে ভুটানের সরকার ভুটান এয়ারলাইন্সের অনুমতি স্থগিত করে তখন ভুটান এয়ারলাইন্স অভ্যন্তরীণএয়ার ফ্লাইট পরিচালনা করে। ২০১৩ সালের অক্টোবর মাসের ১৩ তারিখে প্রথম আন্তর্জাতিক ফ্লাইটে ভারত থেকে থাইল্যান্ড যাত্রার মাধ্যমে পুনরায় সেবা দান শুরু করে ভুটান এয়ারলাইন্স। ভুটান এয়ারলাইন্সের প্রধান প্রয়োজনীয়তা ছিল কলকাতা থেকে পারো এবং পারো থেকে কলকাতায় এক যাত্রায় গমন করতে পারে যেহেতু এই রাস্তার ভেতরে আর কোন অবকাঠামোগত কোন সুযোগ সুবিধা ছিল না, ছিল না নতুন করে তেল নেয়ার ব্যবস্থা। তাই দ্বিতীয় বার পুনরায় অনুমতি পাওয়ার পার পারো থেকে ভারত ফ্লাইট শুরু করে।
কার্যালয়
ভুটান এয়ারলাইন্সের প্রধান কার্যালয় তাশি মলের বিপরীত তাজ তাশি হোটেল থিম্ফু শহরে অবস্থিত। এটি এছাড়াও আছে রয়েছে পারো বরাবর অফিস, এয়ারপোর্ট অফিস। প্রধান কার্যালয় ভুটান, কলকাতা, ভারত ও ব্যাংকক, থাইল্যান্ড এয়ারলাইনসে অবস্থিত। এই অফিস গুলোর প্রতিনিধিত্ব করে ঈশ্বর অভিজ্ঞতা কম্পানি লিমিটেড (জিএসএ) (জেনারেল সেলস এজেন্ট থাইল্যান্ড)। অন্যান্য অফিসগুলো কাঠমান্ডু, নেপাল ও মালয়েশিয়ায় অবস্থিত।
গন্তব্যস্থল
থাম্ব|300x300পিক্সেল|ভুটান এয়ারলাইন্সের এয়ারবাস এ৩১৯ (এ৫-বিএসি) [[সুবর্ণভূমি বিমানবন্দর মধ্যে ব্যংককে অবতরণ এর সময়।]] ভুটান এয়ারলাইন্স বর্তমানে ভারতের সাথে সবচেয়ে বেশি কাজ করে যাচ্ছে। শুরু থেকে দুর্গাপুর কাজী নজরুল ইসলাম বিমানবন্দরে অবতীর্ণ করলেও ২০১৬ সালে জানুয়ারি মাসে ভারতের প্রধানমন্ত্রী নরেন্দ্র মোদী চুক্তি স্বাক্ষরিত করায় বর্তমানে তাশি এয়ার এবং বিএপিএল দুর্গাপুরের সাথে ফ্লাইট হচ্ছে। এছাড়াও রয়েছে ঢাকা, সিঙ্গাপুর, দুবাই এবং হংকংয়ের সাথে নিয়মিত ফ্লাইট হচ্ছে।
বহর
থাম্ব|ভুটান এয়ারলাইন্সের এয়ারবাস এ৩১৯-১০০ ভুটান এয়ারলাইনস বহর নিম্নলিখিত বিমান নিয়ে গঠিত (২০১৬ সালের আগস্ট মাসের হিসাব অনুসারে):
এম শামসুল হক
মেজর জেনারেল (অবঃ) এম শামসুল হক (১ সেপ্টেম্বর ১৯৩১-২১ নভেম্বর ২০১৫) জাতীয় পার্টির রাজনীতিবিদ, সেনাকর্মকর্তা, চাঁদপুর-২ আসনের সংসদ সদস্য ও স্বাস্থ্য মন্ত্রী ছিলেন।
জন্ম ও প্রাথমিক জীবন
এম শামসুল হক ১ সেপ্টেম্বর ১৯৩১ সালে চাঁদপুর জেলার মতলব উত্তর উপজেলার সুগন্ধি গ্রামে জন্মগ্রহণ করেন।
সামরিক ও রাজনৈতিক জীবন
এম শামসুল হক ১৯৫৬ সালে এমবিবিএস পাস করে একই সালে সেনাবাহিনীতে যোগ দেন। ১৯৭১ সালে তিনি ঢাকা সেনানিবাসের ইস্ট পাকিস্তান এয়ারফোর্স ব্যাজে কর্মরত ছিলেন। ১৯৭১ সালের ২৬ মার্চের পর চলে যান গ্রামের বাড়িতে। এপ্রিল মাসে আগরতলা গিয়ে মুক্তিযোদ্ধাদের প্রশিক্ষণ ও যুদ্ধাহত মুক্তিযোদ্ধাদের চিকিৎসার দায়িত্ব নেন। তিনি মুক্তিযুদ্ধের সময় তিনি ১ নম্বর সেক্টরের অধীনে যুদ্ধ করেছিলেন। জেনারেল ওসমানী সেনাবাহিনীর জন্য পৃথক মেডিকেল কোর গঠন করলে ১৯৭১ সালের নভেম্বর মাসে তাকে দায়িত্ব দেন। তিনি বাংলাদেশ সশস্ত্র বাহিনীর মেডিকেল কোরের প্রথম মহাপরিচালক নিযুক্ত হয়ে ৫ এপ্রিল ১৯৮২ সাল পর্যন্ত ১১ বছর দায়িত্বে পালন করেন।
পারিবারিক জীবন
এম শামসুল হক বিবাহিত ছিলেন। তিনি দুই ছেলে ও দুই মেয়ের জনক। তার বড় ছেলে জেনারেল ফার্মাসিউটিক্যালস লিমিটেডের চেয়ারম্যান ও ব্যবস্থাপনা পরিচালক মমিনুল হক এবং ছোট ছেলে আনিসুল হক হলেন শিল্পপতি।
মৃত্যু
এম. শামসুল হক ২১ নভেম্বর ২০১৫ ঢাকার সম্মিলিত সামরিক হাসপাতালে (সিএমএইচ) মৃত্যুবরণ করেন। তার অবদানের স্বীকৃতিস্বরূপ ঢাকা সেনানিবাসের আর্মড ফোর্সেস মেডিকেল কলেজ (এএফএমসি) অডিটোরিয়ামের নতুন নামকরণ করা হয়েছে 'মেজর জেনারেল এম শামসুল হক অডিটোরিয়াম'।
বসন্ত বিলাপ
বসন্ত বিলাপ ১৯৭৩ সালে মুক্তিপ্রাপ্ত পরিচালক দীনেন গুপ্তর হাস্য রসাত্মক ছবি। বিখ্যাত অভিনেতা সৌমিত্র চট্টোপাধ্যায়, অপর্ণা সেন, রবি ঘোষ প্রমুখ শ্রেষ্ঠাংশে অভিনয় করেন।
কাহিনী
শহরের বসন্ত বিলাপ নামক একটি হোস্টেলের মেয়েদের সাথে পাশ্ববর্তী একটি ছেলেদের হোস্টেলের ছেলেদের একে অপরের প্রতি বিদ্বেষ ও আক্রোশকে কেন্দ্র করে ঘটনা প্রবাহ এগিয়ে চলে। সেই কারণেই দুই পক্ষই নিত্যনৈমিত্তিক ভাবে নতুন নতুন ফন্দি আঁটতে থাকে। যা এই হাস্য কৌতুকের মূল উপজীব্য। যদিও শেষে হোস্টেলের তিনটি মেয়ে, তিনটি ছেলের প্রেমে পড়ে।
জয়দেবপুর জংশন রেলওয়ে স্টেশন
জয়দেবপুর রেলওয়ে জংশন স্টেশন হচ্ছে বাংলাদেশের ঢাকা বিভাগের গাজীপুর জেলার গাজীপুর সদর উপজেলায় অবস্থিত একটি রেলওয়ে স্টেশন।
ইতিহাস
১৮৮৪-৮৫ সালে ঢাকা স্টেট রেলওয়ে নারায়ণগঞ্জ-ময়মনসিংহ মিটার গেজ রেলপথটি নির্মাণ করে, এই সময় জয়দেবপুর রেলওয়ে স্টেশনটি চালু হয়।
১৯৯৮ সালে ৪.৮ কিলোমিটার (৩ মাইল) দীর্ঘ যমুনা সেতু নির্মাণের ফলস্বরূপ, রেলের প্রয়োজনীয়তা পুনর্নির্ধারণ করা হয়। প্রথমত, রেলওয়ে ব্যবস্থার পূর্ব অংশটিকে পশ্চিমাংশের সাথে সংযুক্ত করার জন্য, জয়দেবপুর থেকে জামতৈল পর্যন্ত ৯৯ কিলোমিটার (৬২ মাইল) দীর্ঘ নতুন দ্বৈতগেজ লাইন তৈরি করা হয়। দেশের দুই পৃথক অংশে ব্যবহৃত দুটি ভিন্ন গেজের সমস্যাটি দ্বৈত গেজ প্রবর্তন করে সমাধান করা হয়। দ্বিতীয়ত, জামতৈল থেকে পার্বতীপুর পর্যন্ত ২৪৫ কিলোমিটার (১৫২ মাইল) দৈর্ঘ্যের ব্রডগেজ ট্র্যাকটিকে দ্বৈত গেজে রূপান্তরিত করা হয়। এটির ফলে জয়দেবপুরকে একটি দ্বৈত গেজের রেলওয়ে স্টেশনে রূপান্তর করা হয়।
রিচার্ড রিড
রিচার্ড ব্রুস রিড (Richard Reid; জন্ম: ৩ ডিসেম্বর, ১৯৫৮) ওয়েলিংটনের লোয়ার হাট এলাকায় জন্মগ্রহণকারী সাবেক নিউজিল্যান্ডীয় আন্তর্জাতিক ক্রিকেটার। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৮৮ থেকে ১৯৯১ সময়কালে সংক্ষিপ্ত সময়ের জন্যে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর নিউজিল্যান্ডীয় ক্রিকেটে অকল্যান্ড ও ওয়েলিংটন এবং দক্ষিণ আফ্রিকান ক্রিকেটে গটেং দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে মিডিয়াম বোলিং করতেন রিচার্ড রিড।
প্রথম-শ্রেণীর ক্রিকেট
১৯৭৯-৮০ মৌসুম থেকে ১৯৯১-৯২ মৌসুম পর্যন্ত রিচার্ড রিডের প্রথম-শ্রেণীর খেলোয়াড়ী জীবন চলমান ছিল। তার পিতা জন রিচার্ড রিড নিউজিল্যান্ডের পক্ষে ১৯৪৯ থেকে ১৯৬৫ সময়কালে টেস্ট ক্রিকেটে অংশগ্রহণ করেছিলেন। ওয়েলিংটনের লোয়ার হাটে জন্মগ্রহণকারী রিচার্ড রিড স্কটস কলেজে অধ্যয়ন করেন। এখানে অবস্থানকালে প্রথম একাদশ দলের অধিনায়কের দায়িত্ব পালন করতেন।
আন্তর্জাতিক ক্রিকেট
সমগ্র খেলোয়াড়ী জীবনে নয়টিমাত্র ওডিআইয়ে অংশগ্রহণ করেছিলেন রিচার্ড রিড। ৯ মার্চ, ১৯৮৮ তারিখে ডুনেডিনে সফরকারী ইংল্যান্ড দলের বিপক্ষে ওডিআই অভিষেক ঘটে তার। ১৬ ফেব্রুয়ারি, ১৯৯১ তারিখে অকল্যান্ডে একই দলের বিপক্ষে সর্বশেষ ওডিআইয়ে অংশ নেন তিনি। কোন টেস্টে অংশগ্রহণের সুযোগ হয়নি তার।
খেলা থেকে অবসর গ্রহণের পর ক্রিকেট ও রাগবি খেলায় প্রশাসকের দায়িত্ব পালন করেছিলেন। ৬ নভেম্বর, ২০০১ তারিখে ক্যান্টারবারির প্রশাসনে অন্তর্ভুক্ত হন।
শহিদী সাল
শহিদী সাল (Anno martyrum), বা ডিওক্লেটীয় সাল (Anno Diocletiani), হলো চতুর্থ শতাব্দীর শুরুর দিকে আলেক্সান্দ্রীয় খ্রিস্টীয় মণ্ডলী এবং পঞ্চম শতাব্দী থেকে বর্তমান পর্যন্ত আলেক্সান্দ্রীয় কিবতীয় সনাতনপন্থী মণ্ডলী কর্তৃক ব্যবহৃত একটি পঞ্জিকা সাল। পশ্চিমা খ্রিস্টানরা এই পদ্ধতির ব্যাপারে অবগত থাকলেও তারা এটি ব্যবহার করেনি। এর নাম নেওয়া হয়েছে রোমান সম্রাট ডিওক্লেটিয়ান এর নাম থেকে যিনি সাম্রাজ্যের ইতিহাসে শেষ বারের মত খ্রিস্টানদের উপর বড় রকমের নির্যাতন চালিয়েছিলেন। ডিওক্লেটিয়ান তার শাসনকাজ শুরু করেন ২৮৪ খ্রিস্টাব্দের ২৯ আগস্ট কিংবা ২০ নভেম্বর যা আলেকজান্দ্রীয় বছরের ১ থোথ তারিখ তথা নববর্ষে শুরু হয় যার ফলে এই তারিখটি পঞ্জিকা যুগের প্রথম বছর হিসেবে যাত্রা শুরু করে। এই যুগ নিস্তারপর্বীয় পূর্ণ চন্দ্রের তারিখ বা পুনরুত্থান পার্বন সারণী তৈরিতে আলেক্সান্দ্রীয় খ্রিস্টীয় মণ্ডলী ব্যবহার করতো।
যখন ডায়োনিসিয়াস এক্সিগুয়াস ৫২৫ খ্রিস্টাব্দে অতিরিক্ত ৯৫ বছর সহ পুনরুত্থান সারণী নতুন করে তৈরি করলেন তখন তিনি ডিওক্লেটীয় সালকে অ্যানো ডোমিনি যুগ দ্বারা প্রতিস্থাপিত করেন কেননা তিনি কোন অত্যাচারীর স্মৃতি রাখতে চাননি যে খ্রিস্টানদের উপর নির্যাতন চালিয়েছিলো। ডায়োনিসিয়াসের নতুন পঞ্জিকা যুগটি লাতিন পশ্চিমে জনপ্রিয় হলেও গ্রিক পূর্বে বর্তমান সময়ের আগে ব্যবহৃত হয়নি।
সৃষ্টাব্দ নামক সৃষ্টির সময় থেকে আরম্ভকৃত পঞ্জিকা সালটি বর্ষ সংখ্যা গণনার ক্ষেত্রে আধুনিক যুগের আগ পর্যন্ত জনপ্রিয় ছিলো যা বাইজেন্টাইন বর্ষপঞ্জিতে ব্যবহৃত হতো। পঞ্চম শতাব্দীর আলেকজান্দ্রিয়ার অ্যানিয়ানাস ডিওক্লেটীয় ৭৭ থেকে ৫৩২ বছর বিশিষ্ট ১১টি নিস্তারপর্বীয় চক্র গণনা করে পৃথিবীর সৃষ্টির তারিখ ২৫ মার্চ ৫৪৯২ খ্রিস্টপূর্ব নির্ধারণ করেন। এটি ধর্মীয় পঞ্জিকা সালের বদলে বেসামরিক পঞ্জিকা হিসেবে গৃহীত হয়েছিলো যা আলেকজান্দ্রীয় যুগের প্রথম দিবস থেকে শুরু হয়েছিলো। এই পঞ্জিকা যুগ বাইজেন্টাইন আমল পর্যন্ত বাইজেন্টাইন খ্রিস্টানরা ব্যবহার করতো যেমন ম্যাক্সিমাস দ্যা কনফেসর। সৃষ্টাব্দের ৫৫০৯ খ্রিস্টপূর্বের ১ সেপ্টেম্বর থেকে বর্ষ শুরু হওয়া আরেকটি সংস্করণ দশম শতাব্দীতে জনপ্রিয় হয়। সৃষ্টাব্দের দুটি সংস্করণই সপ্ততির সৃষ্টির হিসাব ভিত্তি করে তৈরি হয়েছে।
আল-উসমানিয়া মাদ্রাসা (জেরুজালেম)
ইতিহাস
অটোমানরা জেরুজালেম শাসন শুরু করার আগে স্কুলটি প্রতিষ্ঠিত হয়েছিল, (তাদের শাসন ১৫১৫ সালে শুরু হয়েছিল)। এর দাতা ছিলেন অটোমান ভূমির একজন মহিলা, যিনি পরিবারে বিয়ে করেছিলেন।
স্কুলটি কমপক্ষে চার শতাব্দী ধরে পরিচালিত হয়েছিল। ১৮ শতকে ভবনটি একটি ব্যক্তিগত আবাসে পরিণত হয়।
নাম
যদিও নামের আক্ষরিক অর্থ "অটোমান স্কুল", এটি এর আসল অর্থ নাও হতে পারে। যে যুগে স্কুলের নাম নথিভুক্ত করা হয়েছিল, সেই যুগে উসমানীয় প্রজাদের জন্য যারা ওসমান হাউসের প্রকৃত সদস্য ছিলেন না তাদের জন্য উসমানী বলা খুবই বিরল ছিল। (তাদের পরিবর্তে রুমি বলা হত)।
কিছু আরবি সূত্র বিশ্বাস করে যে উসমানিয়া নামটি উসমানিয়াহ পুরো নাম থেকে এসেছে, যা তারা  হিসেবে পুনর্গঠন করেছে।
অন্যান্য গবেষকরা উল্লেখ করেন যে নিসবা নামটি আল-উসমানি সেই যুগের স্কুলের এনডাউমেন্ট সম্পর্কিত রেকর্ডে উপস্থিত হয়নি, তবে সম্মত হন যে তিনি উসমান নামে একজনের বংশধর ছিলেন।
বর্ণনা
এটি দুটি তলা নিয়ে গঠিত।
এটিতে একটি ফ্যাকাশে ফিরোজা গম্বুজ রয়েছে। এর দ্বিতীয় তলায় খিলানযুক্ত জানালা রয়েছে, যার উপরে নকশা রয়েছে।
পরিবেশ
এর প্রথম তলাটি কম্পাউন্ডের পশ্চিম দেয়ালের তোরণের পশ্চিমে, যার মধ্যে রয়েছে অ্যাবলিউশন গেট (এবং আরও উত্তরে তুলা ব্যবসায়ীদের গেট)। রিওয়াক পেরিয়ে, এর পূর্বে, কায়েত উপসাগরের ঝর্ণা।
এর উত্তরে রয়েছে জুকাক বাব আল-মাতহারা (একটি ছোট গলি), যা পূর্বে অযু গেটের দিকে নিয়ে যায়। গলি জুড়ে রয়েছে রিবাত আজ-জামানি একটি রিবাত।
এর দক্ষিণে আল-বালাদিয়া মাদ্রাসা এবং দক্ষিণ-পশ্চিমে আল-আশরাফিয়া মাদ্রাসা।
ম্যারি অ্যাস্টর
ম্যারি অ্যাস্টর (ইংরেজি: Mary Astor; জন্ম: লুসিল ভাস্কনসেলোস ল্যাংহ্যাঙ্ক ৩রা মে ১৯০৬ - ২৫ সেপ্টেম্বর ১৯৮৭) ছিলেন একজন মার্কিন অভিনেত্রী ও লেখিকা। তিনি দ্য মাল্টিজ ফ্যালকন (১৯৪১) চলচ্চিত্রের ব্রিগিড ওশঘনেসি চরিত্রের জন্য সর্বাধিক পরিচিত। অভিনয়ের স্বীকৃতি হিসেবে তিনি একটি একাডেমি পুরস্কার অর্জন করেছেন।
১৯২০-এর দশকের শুরুতে কিশোরী বয়সে নির্বাক চলচ্চিত্রে অভিনয়ের মধ্য দিয়ে অ্যাস্টরের অভিনয় কর্মজীবন শুরু হয়। কালের পরিক্রমায় তিনি সবাক চলচ্চিত্রে কাজ শুরু করেন। শুরুর দিকে তার কণ্ঠ পুরুষালী বলে বিবেচিত হওয়ায় তাকে পর্দায় দেখা যায়নি। তিনি তার বন্ধু ফ্লোরেন্স এলরিজের সাথে একটি মঞ্চনাটকে কাজ করেন এবং চলচ্চিত্রের প্রস্তাব পেতে থাকেন, ফলে তিনি সবাক চলচ্চিত্রে পুনরায় কাজ শুরু করেন। চার বছর পর এক কুৎসায় জড়িয়ে পরে তার কর্মজীবনে ধস নামে। ১৯৩৬ সালে তার প্রাক্তন স্বামী তাকে পরকীয়ায় আসক্ত বলে অভিযোগ আনে এবং তার কন্যাকে নিয়ে মামলা করে। ব্যক্তিগত জীবনের এই ঝামেলা মিটিয়ে তিনি পর্দায় সফলতা অর্জন করেন এবং দ্য গ্রেট লাই (১৯৪১) চলচ্চিত্রে তার অভিনয়ের জন্য শ্রেষ্ঠ পার্শ্ব অভিনেত্রী বিভাগে একাডেমি পুরস্কার লাভ করেন। ১৯৪০-এর দশকের পুরো সময় তিনি মেট্রো-গোল্ডউইন-মেয়ার স্টুডিওর সাথে চুক্তিবদ্ধ ছিলেন এবং ১৯৬৪ সালে অবসর নেওয়ার পূর্ব পর্যন্ত চলচ্চিত্র, টেলিভিশন ও মঞ্চে কাজ করে যান। পরিচালক লিন্ডসে অ্যান্ডারসন ১৯৯০ সালে তার সম্পর্কে লিখেন, "যখন চলচ্চিত্রপ্রেমী দুই বা তিনজন একসাথে হতো, ম্যারি অ্যাস্টরের নাম ওঠে আসতো, এবং সকলে সম্মত ছিলেন যে তিনি বিশেষ মনোযোগ আকর্ষণকারী অভিনেত্রী ছিলেন, যার গভীরতা ও বাস্তবতার গুণাবলী সবসময় তিনি যেসব চরিত্রে কাজ করতেন সেখানে প্রতিফলিত হতো।"
তিনি পাঁচটি উপন্যাস রচনা করেছেন। তার আত্মজীবনী সর্বাধিক বিক্রিত বইয়ের তালিকায় ছিল এবং তার পরবর্তী বই আ লাইফ অন ফিল্ম ছিল তার কর্মজীবন সম্পর্কিত।